|  |
| --- |
| JU Crnogorsko narodno pozorište |
| IZVJEŠTAJ O RADU I  IZVJEŠTAJ O FINANSIJSKOM POSLOVANJU  ZA 2023. GODINU  Podgorica, mart 2024. godine |

|  |
| --- |
| I OPŠTE INFORMACIJE |
| Naziv institucije: |
| JU Crnogorsko narodno pozorište (u daljem tekstu: CNP) |
| Matična zakonska regulativa i opšti akti: |
| Zakon o kulturi, Zakon o pozorišnoj djelatnosti, Odluka o organizovanju, Statut i Pravilnik o unutrašnjoj organizaciji i sistematizaciji JU Crnogorsko narodno pozorište, pravilnici internih procedura. |
| Status: |
| Državna javna ustanova kulture |
| Organizaciono ustrojstvo: |
| Narodno pozorište |
| Unutrašnja organizacija: |
| Uprava, Umjetnički sektor, Služba produkcije, Tehnički sektor (u čijem sastavu su: Odsjek za tehničko–scensku produkciju; Odsjek za održavanje; Servis za zaštitu i higijenu), Sektor finansija (u čijem sastavu su: Odsjek za računovodstvo, Odsjek za nabavke, Odsjek za ugostiteljstvo), Služba za kadrovske, pravne i opšte poslove (u čijem sastavu je Arhiva), Služba za marketing (u čijem sastavu je Odsjek za prodaju), PR služba, Izdavačko-dokumentaciono odjeljenje. |
| Djelatnost: |
| Ostvarivanje pozorišne djelatnosti, uz druge oblike kulturno-umjetničkog stvaralaštva, u skladu sa zakonom, osnivačkim aktom i statutom. |
| Misija: |
| Nacionalna i internacionalna prezentacija projekata visokog umjetničkog dometa koje referišu na obaveze institucije koja je organizovana sa statusom narodnog pozorišta u skladu sa zakonom (priprema i izvođenje djela iz kulturne baštine Crne Gore i svjetske kulturne baštine, savremene domaće i strane drame, uz djela muzičke i muzičko-scenske djelatnosti od izuzetnog značaja za razvoj kulture i prosvjetiteljske misije). |
| Ciljna grupa: |
| Publika svih generacija. |
| Prostorni kapaciteti: |
| Zgrada Pozorišta (Velika scena, Scena Studio, baletska sala... ), s pripadajućim poslovnim prostorima i pravom upravljanja nad dvorišnim prostorima. |
| Broj zaposlenih: |
| 139 |
| Organ upravljanja: |
| Savjet CNP imenovala je Vlada Crne Gore u sastavu: Vasko Raičević, predsjednik i članovi: Senad Šahmanović, Gojko Berkuljan, Predrag Uljarević i Budimir Rašović, predstavnik zaposlenih. Tokom 2023. godine, Vlada je razriješila Predraga Uljarevića, na lični zahtjev (Rješenje br. 07-104/23-4132/3 od 05.09.2023.godine), koji je bio član Savjeta u ime osnivača. Takođe, reprezentativne organizacije Sindikata CNP krajem 2023. godine pokrenule su i sprovele inicijativu o izglasavanju nepovjerenja Budimiru Rašoviću (koje je realizovano tajnim glasanjem zaposlenih 15. januara 2024. godine), o čemu je Ministarstvo kulture i medija (u daljem tekstu: Ministarstvo) blagovremeno informisano.  Istim povodom, reprezentativne organizacije Sindikata CNP sprovele su postupak izbora novog člana u ime zaposlenih, u kojem je tajnim glasanjem izabrana glumica Jadranka Mamić, o čemu je Ministarstvo takođe obaviješteno.  Na osnovu svega navedenog, očekujemo da Vlada Crne Gore u prvom kvartalu 2024. godine imenuje dva nova člana Savjeta (jedno u ime osnivača i jedno u ime zaposlenih), kako bi organ upravljanja ustanove mogao funkcionalno realizovati svoje obaveze.  Podsjećamo da shodno zakonima i statutu, Savjet ustanove broji pet članova: četiri u ime osnivača i jedan u ime zaposlenih. |
| Organ rukovođenja: |
| Ilija Subotić, direktor  Vesna Vujošević Labović, umjetnička direktorka |

|  |
| --- |
| II PRAVNI, OPŠTI i KADROVSKI POSLOVI |
| Iz domena opštih, pravnih i kadrovskih poslova realizovane su sljedeće obaveze:   * Rad Savjeta CNP obezbjeđivan je u kontinuitetu. Održano je 11 sjednica na kojima su razmatrana različita pitanja iz nadležnosti Savjeta, uz pripremljene materijale i dokumentaciju neophodnu za odlučivanje; * U oblasti normativne djelatnosti, a u cilju unapređenja pravne infrastrukture usvojeno je pet (5) novih akata: *Pravilnik o uslovima ostvarivanja prava i načinu isplate jednokratne pomoći za zaposlene u JU CNP*; *Pravilnik o uslovima i načinu odobravanja službenih putovanja, obračunu troškova i isplati sredstava iz blagajne*; *Pravilnik o varijabilnom dijelu zarade zasposlenih u JU CNP*; *Liste kategorija registraturske građe sa rokovima čuvanja u JU CNP,* a takođe je ažuriran i *Vodič za slobodan pristup informacijama u posjedu JU CNP*. U istom kontekstu započeo je rad na izradi još tri (3) akta: *Pravilnik o disciplinskoj i materijalnoj odgovornosti zaposlenih u JU CNP; Pravilnik o pravilima ponašanja poslodavca i zaposlenog o prevenciji i zaštiti od zlostavljanju na radu*; *Pravilnik o stručnom osposobljavanju zaposlenih u JU CNP*; * U odnosu na zaštitu autorskih prava CNP je blagovremeno pokretalo proceduru posredstvom specijalizovanih agencija u zemlji i regionu, kao i kroz direktnu komunikaciju s nosiocima tih prava i prevodiocima i obezbjeđivalo sredstva za te naknadu; * Izvršeno je usklađivanje zarada zaposlenih s izmjenama Granskog kolektivnog ugovora za oblast kulture iz marta 2023. godine, donošenjem privremenih rješenja o zaradi; * Formirana je radna grupa i pristupilo se izmjenama Kolektivnog ugovora JU CNP i njegovo usklađivanje s Granskim kolektivnim ugovorom; * U Zakonom o radu propisanoj proceduri, a uz saglasnosti nadležnih državnih organa, sproveden je postupak prijema u radni odnos na određeno vrijeme četiri nova zaposlena (po jedan izvršilac za radna mjesta arhivar i domar i dva scenska dekoratera); * Realizovana je, u skladu s propisima, transformacija ugovora o radu s određenog na neodređeno vrijeme za tri glumca, muzičkog i filmskog urednika, dramaturga i šefa računovodstva (glumci: Jovan Dabović, Tihana Ćulafić, Sanja Vujisić; Ivana Čanović, muzički urednik, Danilo Marunović, filmski urednik, Stefan Bošković, dramaturg, Milica Radulović, šef računovodstva), dok je po sili zakona (starosna penzija) radni odnos prestao za petoro zaposlenih (Milodarka Radulović, Goran Bulajić, Marko Baćović, Miomir Malović i Miomir Ivanović). Istovremeno, na osnovu sporazumnog raskida ugovora radni odnos prestao je i glumcu Slobodanu Marunoviću; * U skladu sa zakonom i propisanom procedurom, pripremljeni su dosijei i 31. januara 2023. godine dostavljeni zahtjevi Ministarstvu, odnosno Komisiji za dodjelu zvanja dramskim umjetnicima, za dodjelu zvanja prvaka glumcima Ani Vujošević, Nadi Vukčević i Srđanu Grahovcu, dok se odluka još uvijek čeka; * Uredno su realizovane i sljedeće obaveze: subvencije kod Zavoda za zapošljavanje – Fond za profesionalnu rehabilitaciju i zapošljavanje lica s invaliditetom povodom priznatog prava na mjesečne subvencije zaposlenih u CNP (Veselin Vuković, Sanja Marinović, Svetlana Kažić, Ivanka Prelević, Viktor Pavićević, Milka Mićković); obavezni zdravstveni pregledi zaposlenih na osnovu Akta o procjeni rizika na radnom mjestu; kontinuirana komunikacija s advokatom – punomoćnikom u vezi sa četiri spora koje CNP vodi (predmeti: Željko Sošić, Aleksandar Radulović, Ivana Pejović i spor oko parcele, odnosno zemljišta na kojem se nalazi zgrada CNP) i neophodna kontinuirana saradnja s Ministarstvom unutrašnjih poslova povodom organizovanja unutrašnje službe zaštite; * Izvršen je inspekcijski nadzor nad postupcima u oblasti javnih nabavki za period 2019-2023. godina, po osnovu anonimne inicijative i tim povodom je zapisnički konstatovano da su sve procedure i izvještaji sprovedeni u skladu sa Zakonom o javnim nabavkama i u propisanim rokovima; * Imenovana je Komisija za dodjelu jednokratnih pomoći zaposlenima od strane Savjeta (Odluka br. 2873/3 od 23.06.2023. godine), na osnovu Granskog kolektivnog ugovora za oblast kulture i Pravilnika o uslovima ostvarivanja prava i načinu isplate jednokratne pomoći za zaposlene. Komisija je zasijedala kvartalno, a na sjednicama je razmatrala i odobrila 19 podnijetih zahtjeva; * Izvještaj o sprovođenju Plana integriteta CNP za 2022. godinu blagovremeno je pripremljen i dostavljen Agenciji za sprječavanje korupcije (u daljem tekstu: ASK), kojoj su takođe u zakonskom roku za 2023. godinu dostavljeni i izvodi iz evidencija poklona, sponzorstava i donacija; * Nastavljeno je sa stručnim obukama zaposlenih (III Regionalna konferencija „Javne nabavke primjena u praksi“, oktobar 2023. u Petrovcu), koju je pohađala službenica za javne nabavke; * CNP se uključilo u Program stručnog osposobljavanja i po tom osnovu je pet pripravnika uspješno završilo rad tokom 2022-2023. godine, a istovremeno je proces nastavljen prijemom novih korisnika i u 2023-2024. godini u umjetničkom i finansijskom sektoru; * Nastavljena je kontinuirana i konstruktivna saradnja s reprezentativnim sindikalnim organizacijama CNP i Sindikatom kulture Crne Gore putem raznih vidova pomoći zaposlenima i uplatom sredstava za stambeni fond; * Izvještavanja u izbornoj kampanji uredno su izvršavana i svi neophodni podaci (analitičke kartice, putni nalozi, ugovori o djelu, ugovori o dopunskom radu, autorski ugovori, dokumentacija koja se odnosi na novozaposlene), shodno Zakonu o finansiranju političkih subjekata i izbornih kampanja, dostavljani su ASK i Skupštini Crne Gore; * Svi zakonom propisani izvještaji o poslovanju CNP blagovremeno su dostavljani na utvrđenim obrascima ministarstvima nadležnim za poslove finansija i kulture, uz interno izvještavanje za potrebe Uprave Pozorišta. |

|  |
| --- |
| III UMJETNIČKA REALIZACIJA PROGRAMA |
| Shodno svom programskom konceptu, CNP je u 2023. godini realizovalo dominantno premijerna i reprizna izvođenja pozorišnih predstava, kao i muzičke i filmske segmente, izdavačke projekte i aktivnosti u sklopu obilježavanja jubileja – 70 godina Crnogorskog narodnog pozorišta. Repertoar CNP-a realizovan je na Velikoj sceni i na Sceni Studio.  Ukupno je realizovano 178 programa, što uključuje programe izvedene na matičnoj sceni i gostovanja (128 programa izvedenih u CNP-u, 23 gostovanja i 27 gostujućih predstava na sceni CNP).  Tokom 2023. godine, CNP je imao 32.950 posjetilaca.   |  | | --- | |  | | Premijere:  U kategoriji novih produkcija, u 2023.godini realizovano je šest (6) premijera:  - “Ujka Vanja”, Anton Pavlovič Čehov, režija Mirko Radonjić, premijera: 3. mart 2023, Velika scena;  - “Mali bračni zločini“, Erik Emanuel Šmit, režija Marija Đurić i Pavle Bogojević, premijera: 12. maj 2023, Scena Studio;  - “Nesporazum”, Alber Kami, režija Damjan Pejanović, premijera: 13. jun 2023, Velika scena;  - “Brod”, tekst i režija Ana Đorđević, premijera: 3. oktobar 2023, Velika scena;  - „Posjeta“, Fridrih Direnmat, režija Aleksandar Morfov, premijera: 1. novembar 2023, Velika scena;  - „671-Lov“, tekst i režija Hana Rastoder, premijera: 26. decembar 2023, Scena Studio. |     Reprizna izvođenja predstava:  Osim premijera, repertoar su u izvještajnom periodu činila i reprizna izvođenje predstava na Velikoj sceni i Sceni Studio, i to:   * “Šćeri moja”, Maja Todorović, adaptacija i režija Ana Vukotić; * “Policajci”, Slavomir Mrožek, režija Aleksandar Jovanović; * “Bladi mun”, tekst i režija Ana Đorđević; * “The beauty queen”, Martin Makdona, režija Ana Vukotić; * “Očevi su grad(ili)”, autorski projekat Borisa Liješevića; * “Omladina bez boga”, Eden fon Horvat, režija Tara Manić; * „Proces“, Alber Kami, režija Dušanka Belada; * „Jerma“, Sajmon Stoun, režija Ana Tomović; * „Djeca sunca“, Maksim Gorki, režija Jovana Tomić; * „Pokojnik“, Branislav Nušić, režija Egon Savin; * “Zlostavljanje”, Ivo Andrić, režija Jovana Todorović; * “Soulfood”, autorski projekat glumca Slavka Kalezića.   Učešće na festivalima i nagrade:  CNP je gostovalo na šest (6) manifestacija i festivala, na kojima je osvojeno sedam (7) nagrada:   * 25. Teatar fest „Petar Kočić“ u Banja Luci – predstava „Pokojnik“, a Nagradu za najboljeg glumca dobio je Marko Baćović; * 49. Dani komedije u Jagodini – predstava “Bladi mun”, a Nagradu za najboljeg mladog glumca dobio je Stevan Vuković; * 68. Sterijino pozorje Novi Sad – predstava “Pokojnik”; * 4. Festival drame i pozorišta „Teatar na raskršću“ u Nišu – predstava „Pokojnik“,a Nagradu za najbolju scenografiju dobila je Vesna Popović za istoimenu; * 28. Jugoslovenski pozorišni festival „Bez prevoda“ Užice – predstava „Nesporazum“, dok je Nagrada Ardalion za najbolju scenografiju pripala Ivanki Vani Prelević za istoimenu predstavu; * 38. Festival internacionalnog alternativnog teatra (FIAT) – predstave „Ujka Vanja“ i „Nesporazum“. Nagradu za najbolju režiju „Slobodan Milatović“ dobio je Damjan Pejanović za predstavu „Nesporazum“, a Nagradu za najbolju mušku ulogu Ivan Bezmarević za predstavu „Ujka Vanja“; * Internacionalni monodrama festival Bitolj – predstava „Soulfood“; * Naši dani – Beogradsko dramsko pozorište – predstave „Pokojnik“, „Šćeri moja“ i “Bladi mun”; * 21.Internacionalni festival „Evropski glumac“ u Prespi (Sjeverna Makedonija) –„Potonja ura Njegoševa“ po tekstu Slobodana Tomovića, u režiji Blagote Erakovića. Slobodan Marunović dobio nagradu Glumac Evrope za 2023.godinu.   Gostovanja:  U CNP-u su gostovala sljedeća pozorišta, teatarske grupe i ansambli:   * Kraljevsko pozorište „Zetski dom“: “Obožavateljka”, Mate Matišić, režija Ana Vukotić i “Predsjednice”, Verner Švab, režija Radmila Vojvodić; * Nikšićko pozorište - “Kralj magnovenja”, autor Nikola Vasiljević; * Ulcinjsko pozorište „Teuta“ – „Ne dolaze svi lopovi za zlo“, Dario Fo, režija Edina Mustafić; * Narodno pozorište Beograd: „Nora – lutkina kuća“, Henrik Ibzen, režija Tanja Mandić Rigonat i baletski triptih „Infinitas“; * BeoArt: „Čovjek visine“, Ana Đorđević, režija Jana Maričić; „Lutka sa kreveta br. 21“ Đorđe Lebović, režija Slobodan Barnković; * Beogradsko dramsko pozorište: „Let iznad kukavičjeg gnezda“, Ken Kizi, režija Žanko Tomić; „Čitač“, Bernard Šlink, režija Boris Liješević; „Zaljubljeni Šekspir“, Li Hol, režija Ana Tomović; * Narodno pozorište „Toša Jovanović“ Zrenjanin: „Don Žuan“, Molijer, režija Igor Vuk Torbica; * Makedonski narodni teatar Skoplje: „Narodni neprijatelj“, Henrik Ibzen, režija Nina Nikolić.   U okviru kontinuiranih gostovanja i disperzije programa produkcije CNP imala je priliku da vidi publika u Kraljevskom pozorištu „Zetski dom“ na Cetinju, Centru za kulturu Tivat, Centru za kulturu Berane, Centru za kuturu Danilovgrad, Centru za kulturu Bar, ali i Narodnom pozorištu „Toša Jovanović“ u Zrenjaninu.  Komplementarne djelatnosti:  U oblasti komplementarnih djelatnosti CNP je realizovao značajan broj izdavačkih, muzičko-scenskih, filmskih i drugih pratećih programa i to:   1. Povodom obilježavanja jubileja 70 godina Crnogorskog narodnog pozorišta, u okviru izdavačke djelatnosti objavljena su dva izdanja:  * Monografija „Crnogorsko narodno pozorište 1953-2023“ (samostalno); * Monografija Varje Đukić „San na javi – o teatru s ovog kraja svijeta“ (u partnerstvu);  1. Održano je 10 muzičkih i muzičko-scenskih programa i koncerata renomiranih solista i ansambala:  * Koncert “Passione” - Carlos Osuna, tenor, Stephen Hopkins, pijanista; * „Operski gala koncert“ – Angela Nisi (sopran), Cristina Melis (mezzospran), Fabio Serani (tenor), Daniele Terenzi (bariton), Francesco Barbagelata (pijanista); * „Zimski koncert“ – Nasim Saad, violončelo, Guido D'Angelo, pijanista – umjetnici iz Milanske skale; * Muzička predstava „Apolon i Dafne“, autorski projekat operske umjetnice Sare Vujošević Jovanović; * Plesna predstava „Krik“, Baletska trupa „Ballo“; * Balet „Krcko Oraščić“ - Baletska škola „Luj Davičo“ i „Princeza Ksenija“; * „Čipolino“ – Baletska škola „Princeza Ksenija“; * „Pepeljuga“ – Baletska škola „Princeza Ksenija“; * „Novogodišnja čarolija“ – Baletska trupa „Allegro“ i Umjetnička škola za muziku i balet „Vasa Pavić“.  1. Iz oblasti filmskog programa, prikazano je pet (5) domaćih ostvarenja:  * „Posljednje poglavlje”, režija Nemanja Bečanović; * „Dječaci iz Ulice Marksa i Engelsa”, režija Nikola Vukčević; * „Grudi“, režija Marija Perović; * „As pik”, režija Draško Đurović; * „Živko Nikolić-Nedosanjani san“, reditelj dokumentarnih djelova Senad Šahmanović.  1. Realizovan je i niz pratećih programa:  * Bilbord izložba fotografija koja je u većini crnogorskih opština prezentovala fotografije iz značajnih predstava CNP; * Povodom Njegoševog dana – crnogorskog praznika kulture, organizovan je okrugli sto na temu „Izazovi pozorišnih interpretacija Njegoševog djela“; * RTCG – Teatrovizija: Aleksandar Radunović, Stefan Bošković i Vasko Raičević; * RTCG: Teatrovizija - Stevan Vuković, Maša Božović; * TEDx konferencija u saradnji sa Ministarstvom nauke i tehnološkog razvoja; * Humanitarni koncert orkestara Vojske Crne Gore i Oružanih snaga Republike Slovenije „Vojska Crne Gore za našu djecu“; * Program „**Ljubomir Đurković u sjećanju: dramaturgija, emocija i epoha”,** * UNDP u Crnoj Gori: predstava “Politička istorija žena Crne Gore”, režija Marija Perović. |
|  |

|  |
| --- |
| IV DOMAĆA, REGIONALNA I MEĐUNARODNA SARADNJA |
| Imajući u vidu činjenicu da su ravnomjeran razvoj kulture i disperzija programa propisani javni interes, u cilju ostvarivanja svoje djelatnosti, ali i doprinosa jačanju cjelokupnog pozorišnog i sektora kulture, CNP je tokom prošle godine nastavilo saradnju s institucijama i organizacijama javnog, privatnog i nezavisnog sektora u kulturi.  U tom kontekstu CNP je ostvarilo saradnju sa Televizijom Crne Gore, Fakultetom dramskih umjetnosti, Centrom za kulturu Tivat, Kraljevskim pozorištem „Zetski dom“, Nikšićkim pozorištem, Baletskom školom “Princeza Ksenija”, Baletskom školom „Vasa Pavić“, Dramskim studiom „Prazan prostor“, baletskom trupom „Ballo“, baletskom trupom „Allegro“. Posebno ističemo blisku saradnju sa Fakultetom dramskih umjetnosti sa Cetinja, kome je CNP ustupilo svoje scenske prostore za realizaciju ispitnih predstava studenata FDU, a podržana je i magistarska predstava „671-Lov“, rediteljke Hane Rastoder i uvrštena u redovan repertoar CNP.  U 2023. godini nastavljena je saradnja sa regionalnim nacionalnim pozorištima sa kojima CNP ima potpisane Protokole o dugoročnoj saradnji koji predviđaju razmjenu predstava, učešće na pozorišnim festivalima na bazi reciprociteta, zajedničke produkcije i druge modele saradnje.  U oblasti međunarodne saradnje najznačajnije postignuće je to što je CNP u novembru 2023. godine postalo punopravni član Evropske teatarske konvencije (European Theatre Convention – ETC), najveće i najznačajnije panevropske mreže vodećih javnih pozorišta, koja je osnovana 1988. godine, odražavajući različitost dinamičnog kulturnog sektora na evropskom kontinentu. Odluka o prijemu, nakon kompleksne višemjesečne procedure, donijeta na sjednici Generalne skupštine mreže koja je održana u Temišvaru, Rumunija. Pored realizacije brojnih programa, benefiti članstva, između ostalog, odnose se na mogućnost učešća u umjetničkoj saradnji i umrežavanju u cilju razvoja koprodukcija i razmjene predstava, uz jačanje kadrovskih kapaciteta. |

|  |
| --- |
| V MARKETINŠKE I PROMOTIVNE AKTIVNOSTI |
| Marketing i PR aktivnosti CNP u 2023. godini bile su usmjerene na promociju repertoara i drugih programskih sadržaja, odnosno novih produkcija, repriznih predstava, ali i na obilježavanje jubileja 70 godina rada i postojanja nacionalnog teatra.  Zadržan je kontinuitet dobre saradnje i stalne prisutnosti u svim štampanim i elektronskim medijima, kao i internet portalima. Odnosi sa medijima, štampanim i elektronskim, internet portalima, novinskim agencijama, ostvaruju se kroz redovno kreiranje i distribuciju svih informacija i vijesti o radu CNP-a.  CNP producira video spotove svih svojih programa, kao i gostujućih programa. Sa Radio televizijom Crne Gore postoji ugovor o saradnji, a reklamni spotovi se emituju u prime time terminu. Sva festivalska učešća i važna gostovanja CNP-a van Crne Gore prati ekipa Televizije Crne Gore.  CNP je svakodnevno zastupljeno u domaćoj javnosti u elektronskim medijima najčešće u emisijama iz kulture kolažnog karaktera u kojima se najavljuju aktuelne predstave i događaji, ili predstavljaju glumci i umjetnici nacionalnog teatra. Programi CNP-a (premijere, gostovanja, učešće CNP-a na festivalima) posebno se tretiraju u okviru informativnog programa (centralne informativne emisije), kao i u emisijama iz kulture i umjetnosti.  Javnost se o svim programima i aktivnostima CNP-a informisala putem redovnih konferencija za medije, štampanjem i distribucijom mjesečnih repertoara (afiša), postera, plakata i kataloga, koji se dostavljaju širokom krugu potencijalnih korisnika na teritoriji Podgorice (fakulteti, škole, institucije kulture, javne ustanove, turistička organizacija, aerodrom, preduzeća, hoteli, kafići itd), ali i drugih crnogorskih gradova.  Važan instrument u okviru PR aktivnosti u 2023. godini bila je internet prezentacija CNP-a (web sajt www.cnp.me), i društvene mreže - Facebook i Instagram koje su imale veliku posjećenost, a kojima CNP postiže jedan od svojih strateških ciljeva – interaktivnost i uspostavljanje neposrednije komunikacije sa najširom publikom.  Krajem 2023. godine započete su aktivnosti na kreiranju viber zajednice čime je dodatno unaprijeđeno prisusvo CNP-a u kod najšire javnosti.  Publici je dostupna i online platforma za rezervaciju i prodaju ulaznica (www.ulaznice.cnp.me). Osim zvaničnog sajta za prezentaciju CNP-a na internetu, koristi se i internet servis You Tube, gdje je kreiran poseban kanal posvećen pozorištu, na kome su objavljeni reklamni spotovi predstava i muzičkih programa koji se izvode u CNP-u.  Najveće interesovanje medija i publike u 2023. godini vladalo je za premijerne predstave, aktivnosti kojima je obilježen jubilej 70 godina postojanja CNP-a, kao i gostujuće programe. Posebnu pažnju medija i šire javnosti izazvala je bilbord izložba plakata, u povodu jubileja, koja je obuhvatila plakate predstava CNP-a koji su postavljeni u gradovima širom Crne Gore.  Tokom cijele godine u CNP-u važe popusti za đake, studente i penzionere od 50% za sve programe osim premijernih i gostujućih naslova.  Marketinške i PR aktivnosti u 2023. godini doprinijele su, ne samo potpunom i blagovremenom informisanju i animiranju publike, već i održavanju pozitivnog imidža i reputacije koju CNP ima u javnosti. |

|  |
| --- |
| VI PROSTORNI I TEHNIČKI KAPACITETI |
| Poslovi Tehničkog sektora odnose se na stvaranje dobrih uslova za kvalitetnu realizaciju programskih sadržaja na matičnoj sceni, ali i na gostovanjima.  Pored izrade scenografije za premijerne predstave, u ovom izvještajnom periodu realizovano je i niz investicionih i tekućih aktivnosti na objektu CNP, od kojih izdvajamo:   * Sanacija 2/3 krovne površine iznad Velike sale zbog prokišnjavanja, kao i sanaciju atmosferske kanalizacije i oštećenja nastalih neovlašćenim postavljanjem energetskih kablova u trafostanici; * Adaptacija prostora za potrebe Arhiva CNP i potpuno opremanje; * Adaptacija prostora za potrebe Službe za opšte, pravne i kadrovske poslove i potpuno opremanje; * Zamjena obloga Velike sale i ulaznih holova i toplih podova u dijelu garderoba; * Zamjena visokonaponske trafostanice; * Nabavka novih računara i računarske opreme shodno Aktu o procjeni rizika; * Uvećani su i poboljšani prostorni kapaciteti scenske rekvizite; * Nabavljena je kontrolno upravljačka jedinica scenske rasvjete za LED i pametnu rasvjetu, kao i 3D štampač i 3D skener; * Kontinuirano izvođenje zanatskih radova u prostoru za publiku, kancelarijama i sl; * Opremanje zaposlenih HTZ opremom, a izvršeno je i nekoliko inspekcijskih kontrola shodno Zakonu o zaštiti na radu, Zakonu o zaštiti imovine i lica i Zakonu o zaštiti od požara.   Polazeći od kompleksnosti i značaja ovog sektora za uspješnu i kvalitetnu umjetničku produkciju, dužni smo ukazati na nekoliko problema koji opterećuju njegov rad.  Pored dotrajalosti fasadnih i krovnih površina, zastarjelosti scenske tehnike i izraženog nedostatka mladog i stručnog kadra iz domena scensko-tehničke produkcije, koje je posebno kritično u odjeljenjima tona, SKS i elektroodržavanja, onemogućena je funkcionalnost objekta u punom kapacitetu zbog tereta i svojinskih ograničenja evidentiranih posjedovnim listom na parceli i samoj zgradi CNP. Time su znatno limitirane važne aktivnosti CNP iz primarne djelatnosti, koje se odnose na pristup objektu, ali i na njegovo održavanje i bezbjednu eksploataciju.  Iz tih razloga ovaj dugogodišnji problem treba da bude pod posebnom pažnjom u narednom periodu.  Takođe, neophodno je nastaviti sa građevinsko zanatskim radovima u garderobama, kako bi se obezbijedili optimalni uslovi za rad glumaca, ali i kontinuiran rad na održavanju opreme i uspostavljenih sistema. |

|  |
| --- |
| VII JUBILEJ – 70 GODINA RADA - SVEČANI PROGRAM  NAGRADE I PRIZNANJA POVODOM DANA CNP-a |
| 1. novembar – Dan Crnogorskog narodnog pozorišta obilježen je godišnjom dodjelom nagrada i priznanja, svečanim večernjim programom, kao i premijerom predstave “Posjeta”, prema Fridrihu Direnmatu u režiji Aleksandra Morfova.  Savjet Crnogorskog narodnog pozorišta, na prijedlog direktora Ilije Subotića i umjetničke direktorice Vesne Vujošević Labović, jednoglasno je donio odluku da u 2023. godini Veliku nagradu koja se dodjeljuje za najznačajniji umjetnički rezultat u godini, ostvaren na sceni CNP-a ili u organizaciji CNP-a, za visok umjetnički renome i podizanje ugleda nacionalnog teatra dodijeli ravnopravno – prvacima CNP-a Varji Đukić i Mirku Vlahoviću, za uloge ostvarene u predstavi „Posjeta“.  Godišnju nagradu za izuzetne umjetničke rezultate u 2023. godini dobili su glumac Aleksandar Radulović, za tumačenje uloge Gradonačelnika u predstavi „Posjeta“ i ulogu Mitra Ljubiše u predstavi „Brod“, u režiji Ane Đorđević i glumica Jelena Minić, za ulogu Kate Ljubiše u predstavi „Brod“ i Gđice Birstner, pralje, Leni, Justicije u predstavi „Proces“, rediteljke Dušanke Belade.  Za rezultate postignute u produkciji, organizacionom, administrativnom i tehničkom sektoru, Godišnje nagrade za 2023. godinu dobili su: Janja Ražnatović – producentkinja u Službi produkcije, Andrijana Muratović, producentkinja marketinga u Službi za marketing, Viktor Pavićević, savjetnik za agencijske poslove i marketing u Službi prodaje, Valentina Dragojević, računovodstvena službenica u Sektoru finansija, Vesna Vukićević, računovodstvena službenici u Sektoru finansija, Vesna Bijelić, scenska maskerka-šminkerka u Odsjeku za tehničko-scensku produkciju, Bojan Bulatović, vozač-kurir u Odsjeku za tehničko-scensku produkciju i Nemanja Dožić, zaštitar lica i imovine u Odsjeku za održavanje.  Status počasnog člana CNP-a koji stiču najistaknutiji članovi CNP-a, kao i istaknuti stvaraoci i saradnici Pozorišta za značajan rad i rezultate rada postignute u oblasti kulture, a koji su od značaja za pozorišnu djelatnost, stekli su red. prof. Radmila Vojvodić, rediteljka i Božo Koprivica, dramaturg i dramski pisac.  Status doživotnog člana CNP-a koji se dodjeljuje dramskim umjetnicima kojima je zbog penzionisanja prestao radni status u 2023. godini, stekli su Slobodan Marunović, glumac, prvak CNP-a i Goran Bulajić, dramaturg i reditelj.  Zahvalnica CNP-a koja se dodjeljuje pojedincima ili pravnim licima koji su svojim saradničkim angažmanom doprinijeli afirmaciji CNP-a, dodijeljena je Aleksandru Morfovu, reditelju predstave „Posjeta“ i Nacionalnom javnom servisu Radio i Televizija Crne Gore (Radio Crne Gore, Televizija Crne Gore i Portal rtcg.me), za izuzetan doprinos medijskoj prezentaciji i promociji našeg rada putem sva tri medija, a od značaja za ostvarivanje javnog interesa u oblasti kulture i pozorišne djelatnosti.  Stipendiju „Velibor – Bucko Radonjić“, koja se dodjeljuje pojedincu za izuzetne rezultate iz oblasti pozorišne scenografije, kostimografije i likovne umjetnosti, u 2023. godini dobila je Mia Đurović, kostimografkinja iz Podgorice.  Takođe, CNP je iskazalo zahvalnost i ukazalo pažnju kolegama koji su svoj radni vijek vezali za CNP i u proteklom periodu otišli u penziju nakon decenija rada u našoj kući. To su: Milodarka Radulović, Radmila Jović, Mirjana Vuković, Dragica Filipović, Momir Malović, Miomir Ivanović, Milorad Pajović, Milena Novaković, Slobodan Marunović, Biserka Vukčević, Čedo Novaković, Goran Bulajić i Marko Baćović.  Svečani večernji program otpočeo je izvođenjem himne Crne Gore u interpretaciji operske umjetnice Sare Vujošević-Jovanović, a potom i obraćanjem Ilije Subotića, direktora CNP-a i Milene Mijović-Durutović, generalne direktorke Direktorata za kulturno-umjetničko stvaralaštvo Ministarstva kulture i medija, nakon čega je premijerno izvedena predstava "Posjeta". Prva premijera u osmoj deceniji rada CNP-a naišla je na odlične reakcije publike, koja je ansambl i autorski tim pozdravila višeminutnim aplauzom.  Svečanosti su prisustvovali Predsjednik Crne Gore Jakov Milatović, bivši Predsjednik Crne Gore Filip Vujanović, aktuelna i dotadašnja ministarka kulture i medija Tamara Vujović i Maša Vlaović, načelnik Generalštaba Vojske Crne Gore brigadni general Zoran Lazarević, predstavnici državnih organa, nacionalnih i opštinskih ustanova kulture, diplomatskog kora, ugledni umjetnici i stvaraoci iz Crne Gore i regiona, zvanice iz javnog života, kao i veliki broj medija. |

|  |
| --- |
| VIII FINANSIJSKO POSLOVANJE |
| Budžet CNP pretežno čine sredstva iz opštih prihoda, odnosno sredstva opredijeljena Zakonom o budžetu Crne Gore i sopstveni prihodi.  Zakonom o budžetu za 2023. godine za CNP je bilo opredijeljeno 2.863.689,01 eura, od kojeg iznosa je 14.364,58 eura vraćeno, tako da stvarni opšti prihodi iznose 2.849.324,43 eura.  U izvještajnom periodu sopstveni prihodi CNP-a su iznosili 250.306,08 eura.  Po osnovu bruto zarada potrošeno je 1.694.288,06 (1.691.117,24 od Budžetskih sredstava i 3.170,82 od sopstvenih prihoda), a prosječna neto zarada iznosila je 776,84 eura.  Direktni troškovi realizovanih programa, premijera i repriznih izvođenja predstava u 2023.godini su iznosili 507.887,97 eura, što ne uključuje zarade zaposlenih i druge naknade zaposlenih u umjetničkom sektoru.  U prilogu je kompletan finansijski izvještaj za 2023.godinu, blagovremeno dostavljen nadležnim ministarstvima shodno zakonskoj obavezi, a na koji nijesu imali primjedbi. |

Predsjednik Savjeta

**Vasko Raičević**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_